armvectores/hy_wikipedia_2023 huggingface dataset:
Օլդհեմ շրջան (Կենտուկի)

Օլդհեմ շրջան (անգլ.՝ Oldham County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 490 կմ² է, բնակչությունը՝ 60.316 մարդ (2010 թ. տվյալներով)։ Շրջկենտրոնն է Լա Գրեյնջ բնակավայրը։ Կազմավորվել է 1823 թ.։
Օպոլ-Ռատիբորյան իշխանություն

Օպոլ-Ռատիբորյան իշխանություն (լեհ.՝ Księstwo opolsko-raciborskie, չեխ․՝ Opolské a Ratibořské knížectví, գերմ.՝ Herzogtum Oppeln und Ratibor), Սիլեզիայի պատմական իշխանություններից մեկը` Օպոլե մայրաքաղաքով:


== Պատմություն ==


=== Առաջին հիմնում ===
1201 թվականին Վրոցլավի իշխան Բոլեսլավ I Բարձրահասակը մահանում է, իսկ դրանից կես տարի առաջ մահացել էր նրա որդին` Յարոսլավը, ոռը 1172 թվականին Հռոմի Սուրբ կայսրության կայսեր աջակցությամբ հիմնել էր Օպոլյան իշխանությունը և դարձել իշխան: Յարոսլավի մահից հետո Բոլեսլավը Օպոլեն միացնում է իր տարածքներին և իր որդուն` Հենրիխ I Մորուքավորին ժառանգում է և՛ Վրոցլավյան և՛ Օպոլյան իշխանությունները: 1202 թվականին հանգուցյալ Բոլեսլավի եղբայրը` Մեշկո I Արագոտնը, օգտվելով զարմիկի վատ վիճակից, գրավում է Օպոլեն: Հենրիխը որոշում է Մեշկոյի հետ պայմանագիր կնքել, ըստ որի նա գումար կվճարի Օպոլեի դիմաց: Մեշկոն Օպոլեն միացնում է իր Ռատիբորսկյան իշխանությանը և իր պալատը տեղափոխում է Օպոլե: Այդպես հիմնվում է Օպոլ-Ռատիբորյան իշխանությունը: Բացի Օպոլեից և Ռատիբուսկից` դրա մեջ էին մտնում նաև Բիտոմ, Կոզլե, Լյուբլինեց, Ցեշին և Օսվենցիմ քաղաքները:       
Մեշկո Արագոտնի մահից հետո 1211 թվականին իշխանությունը ժառանգում է նրա միակ որդին` Քազմիրը: Քազմիրը մահանում է 1230 թվականին, իսկ նրա տղաները` Մեշկո II Օպոլեցին և Վլադիսլավ Օպոլեցին այդ ժամանակ շատ փոքր էին, այդ իսկ պատճառով իշխանության ռեգենտ են դարձել Հենրիխ I Մորուքավորը և Հենրիխ II Բարեպաշտը:
Մեշկո II-ը և Վլադիսլավը կառավարում էին միասին: Մեշկո II-ը մահանում է 1246 թվականին` չթողնելով ժառանգորդ, և հետագայում Վլադիսլավը միայնակ է կառավարում: Երբ նա մահանում է 1282 թվականին, նրա իշխանությունը անցնում է նրա չորս որդիներին, որոնք էլ 1284 թվականին բաժանում են իշխանությունը: Հիմնվում են Օպոլյան, Բիտոմյան, Ռատիբորյան և Ցեշինյան իշխանությունները:    


=== Երկրորդ հիմնում ===
Երկրորդ անգամ Օպոլ-Ռատիբորյան իշխանություն հիմնվում է 1521 թվականին, որի իշխանը դառնում է Պիաստների դինաստիայի վերջին ներկայացուցիչը` Յան II Բարին: Նրա մահից հետո, 1532 թվականին, քանի որ ինքն արական սեռի ժառանգորդ չուներ, իշխանությունն անցնում է Գոգենցոլերների տիրապետության տակ: Դրանից հետո անցել է Հաբսբուրգների տիրապետության տակ, իսկ հետո` լեհական Վազա դինաստիայի տիրապետության տակ: 1595-1598 թվականներին Վալահիում և Տրանսիլվանիայում կարևոր փոփոխություններ են տեղի ունեցել: Սիգիզմունդ Բատորին Ռուդոլֆ II-ին զիջել է Տրանսիլվանիան օպոլյան և ռատիբորյան հողերի փոխարեն Սիլեզիայում: 1742 թվականին այն մտնում է Պրուսիայի կազմի մեջ:     


== Կառավարիչներ ==
Առաջին հիմնում
Մեշկո I
Կազիմիր I Օպոլեցի (1211—1229 թվականները)
Մեշկո II Օպոլեցի (1230—1246 թվականները)
Վլադիսլավ Օպոլեցի (1246—1281 թվականները)Երկրորդ հիմնում
Յան II Բարի (1521—1532 թվականները)


== Ծանոթագրություններ ==
Հյուսիսային Իռլանդիայի ֆուտբոլի ազգային հավաքական

Հյուսիսային Իռլանդիայի ֆուտբոլի ազգային հավաքական, ներկայացնում է Հյուսիսային Իռլանդիան ֆուտբոլի միջազգային խաղերում և մրցաշարերում։ Այն ղեկավարվում է Իռլանդիայի ֆուտբոլային ասոցիացիայի կողմից։ Մինչև 1921 թվականը Իռլանդիայի ֆուտբոլի ասոցիացիան ներկայացնում էր ամբողջ Իռլանդիան։ 1950 թվականից ՖԻՖԱ-ի միջամտությամբ հավաքականում սկսեցին խաղալ միայն ֆուտբոլիստներ Հյուսիսային Իռլանդիայից։ Մինչև 1953 թվականը հանդես եկավ որպես «Իռլանդիայի հավաքական», սակայն հետո ՖԻՖԱ-ն որոշում ընդունեց, որ 2 հավաքականներից և ոչ մեկը չի կարող այդպիսի անվանում կրել. Այժմյան Իռլանդիայի ֆուտբոլի ազգային հավաքականը կոչվում է «Իռլանդիայի Հանրապետության հավաքական»։


== Ծանոթագրություններ ==


== Արտաքին հղումներ ==
Հյուսիսային Իռլանդիայի ազգային հավաքականի էջը ՖԻՖԱ-ի կայքում Archived 2014-01-25 at the Wayback Machine. (անգլ.)
Հյուսիսային Իռլանդիայի հավաքականի երկրպագուների կայքը Archived 2015-08-01 at the Wayback Machine.
Ֆանզին «Happy Days» Archived 2007-04-16 at the Wayback Machine.
Հյուսիսային Իռլանդիայի ֆուտբոլի ֆեդերացիա
Հյուսիսային Իռլանդիայի երկրպագուների ֆանզին
Հյուսիսային Իռլանդիայի ֆուտբոլային կայքը Archived 2017-05-15 at the Wayback Machine.
Հյուսիսային Իռլանդիայի ֆուտբոլային նախագիծը Archived 2013-01-29 at the Wayback Machine.
Հյուսիսային Իռլանդիայի երկրպագուների առաջին ակումբը Archived 2008-09-25 at the Wayback Machine.
Հյուսիսային Իռլանդիայի հավաքականի բոլոր խաղերի հաշվետվությունը սկսած 1882 թվականից (ռուս.)
Եվգենիյ Լեշկովիչ: Թոփ 6 փաստ Հյուսիսային Իռլանդիայի հավաքականի մասին — FootballTop.ru, 13 августа 2013 года
Եննի Սիլվեր

Եննի Մարիա Սիլվեր (շվեդերեն՝  Jenny Maria Silver, հունվարի 22, 1974(1974-01-22), Էնգելհոլմ), շվեդ երգչուհի։


== Կարիերա ==
Եննին եղել է մենակատարուհի «Candela» խմբում 1991-1997 թվականներին։ Խումբը հայտնի է դարձել Շվեդիայում 1994 թվականից և թողարկել է մի քանի երգ, որոնք հայտնվել են չարթի գլխավոր հորիզոնականներում։ Բացի այդ Եննին երգել է «Holden» ռոք-խմբում։ Նա նաև խաղացել է դերեր մյուզիքլներում։ 2004 թվականին նա ձայնագրել է քավր Sex Pistols խմբի «God Save the Quenn» երգը՝ «Rendezvous» ժողովածուի համար։ 
2010 թվականին Եննին մասնակցել է շվեդական ազգային Եվրատեսիլի մասնակիցների ընտրությանը՝ Երաժշտական փառատոն 2010-ում։ Նա հայտնվել է առաջին կիսաեզրափակչում «A place to stay» երգով, սակայն չի կարողացել անցնել հաջորդ փուլ։  2011 թվականին Եննին կրկին դարձել է Երաժշտափառատոնի մասնակից։ Նա հանդես է եկել առաջին կիսաեզրափակչում «Something in your eyes» երգով և անցել է երկրորդ փուլ։
Երկրորդ հնարավորությամբ նա պարտվել է  Love Generation խմբի առաջին մենամարտում և այդպես ավարտել է մրցույթում մասնակցությունը։


== Սկավառակագրություն ==
Mitt julkort — 1994
Lycklig — 1997
Duetterna — 2001
Tro hopp och kärlek — 2002
Holden — 2003
Remote Control — 2007


== Ծանոթագրություններ ==
Գամբասկա

Գամբասկա (իտալերեն՝ Gambasca), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 386 մարդ (2008 թվականի տվյալներով)։ Բնակչության խտությունը՝ 60 մարդ/կմ²։ Տարածքը՝ 6 կմ²։ Փոստային ինդեքս՝ 12030։ Հեռախոսային կոդ՝ 0175։
Բնակավայրի հովանավորն է համարվում սուրբ Սան Ջիակոմոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0175 265121


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լա Սաբոտերի

Լա Սաբոտերի (ֆր.՝ La Sabotterie), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 85 մարդ, բնակչության խտությունը` 23.35 մարդ/կմ²։ Բնակավայրը զբաղեցնում է 3.64 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 26 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 18։ Ակտիվության ցուցանիշը կազմում է 68,4 %։ 39 աշխատունակ մարդկանցից աշխատել է 33 անձ (20 տղամարդ և 13 կին)։ Գործազուրկ են եղել 6 անձ (5 տղամարդ և 1 կին)։ 18 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Thank You in Advance

Thank You in Advance, երկրորդ սինգլը ամերիկյան «Boyz II Men» խմբի` «Nathan Michael Shawn Wanya» ալբոմում։


== Երգերի ցանկ ==
«Thank You in Advance»
«Leaders of the Pack»


== Դիրքը աղյուսակում ==


== Ծանոթագրություններ ==


== Արտաքին հղումներ ==
Boyz II Men official website
Մետան (դեպարտամենտ)

Մետան (իսպ.՝  Departamento de Metan), դեպարտամենտ Արգենտինայում, Սալտա պրովինցիայի կազմում։ Տարածքը՝ 5235 կմ2։ Բնակչությունը՝ 3900 մարդ։ Բնակչության խտությունը՝ 7,5 մարդ/կմ2։
Վարչական կենտրոնը Սան-Խոսե-դե-Մետանն է։
Դեպարտամենտը սահմանակից է՝

հյուսիսում՝ Անտա և Խեներալ-Գուեմես դեպարտամենտին,
արևելքում՝ Անտա դեպարտամենտին,
հարավ-արևելքում՝ Սանտյագո-դել-Էստերո պրովինցիային,
հարավում՝ Ռոսարիո-դե-լա-Ֆրոնտերա դեպարտամենտին,
հարավ-արևմուտքում՝ Գուաչիպաս դեպարտամենտին,
արևմուտքում՝ Լա-Վինյա դեպարտամենտին,
հյուսիս-արևմուտքում՝ Սալտա դեպարտամենտին։


== Խոշորագույն բնակավայրեր ==
Շենավանի պատմության և մշակույթի անշարժ հուշարձանների ցանկ (Լոռու մարզ)

Անվան այլ կիրառումների համար տե՛ս՝ Շենավանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Լոռու մարզի Շենավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գուարդիա Սանֆրամոնդի

Գուարդիա Սանֆրամոնդի  (իտալերեն՝ Guardia Sanframondi), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 5632 մարդ, բնակչության խտությունը կազմում է 282 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 82034, հեռախոսային կոդ՝ 00824։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comuneguardiasanframondi.it/ Archived 2006-11-15 at the Wayback Machine.


== Ծանոթագրություններ ==
(322) Ֆեո

(322) Ֆեո (անգլ.՝ Phaeo), աստերոիդ աստերոիդների հիմնական գոտում։ Հայտնաբերվել է 1891 թվականի նոյեմբերի 27-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,78377 ա. մ., առավելագույնը մոտենում է 2,099 ա. մ. հեռավորության վրա և հեռանում 3,4686 ա. մ., իսկ Երկրի ուղեծրին Ֆեո աստերոիդը նվազագույնը մոտենում է 1,113 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1696,48 երկրային օրվա ընթացքում, իր ուղեծրով շարժվելով միջինում 0,212204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(322) Ֆեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆոռլիմպոպոլի

Ֆոռլիմպոպոլի  (իտալերեն՝ Forlimpopoli), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը ըստ 2005 թվականի տվյալների կազմում է 12 173 մարդ։ Բնակչության միջին խտությունը՝ 507 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 47034։ Հեռախոսային կոդը՝ +39 0543։
Քաղաքի հովանավոր սուրբը համարվում է սան Ռուֆիլիոն։ Տոնը միշտ նշում են մայիսի 16-ին։


== Ժողովրդագրություն ==
Բնակչության աճը


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ցիանուրաթթու

Ցիանուրաթթու, ցիանական թթվի և իզոցիանական թթվի ցիկլային տրիմերը։ Անգույն բյուրեղներ են․ լուծվում են տաք ջրում և սպիրտում։ Տաքացնելիս (150 °C) քայքայվում են։ Ալկալիների հետառաջացնոմ են աղեր։ Կարևոր են ցիանուրաթթվի եռամիդը՝ մելամինը և քլորանհիդրիդը՝ ցիանուրքլորիդ, որոնք օգտագործվում են մելամին-մրջնալդեհիդային խեժերի, սպիտակեցնող և ախտահանող միջոցների, ազոներկանյութերի արտադրության համար։
Տոռեբրունա

Տոռեբրունա (իտալերեն՝  Torrebruna), կոմունա Իտալիայում՝ Աբրուցո մարզի Կիետիի գավառում։
Բնակչությունը՝ 1169 մարդ։ Խտությունը՝ 21մարդ/կմ²։ Տարածքը՝ 23կմ²։ Փոստային ինդեքս 66050։ Հեռախոսային կոդ՝ (+39) 0873։


== Ծանոթագրություններ ==
1732

1732 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1732 թվականն է, 
XVIII դարի 32-րդ տարին։


== Դեպքեր ==


== Ծնունդներ ==
Ավստրիացի կոմպոզիտոր Յոզեֆ Հայդն
Ջորջ Վաշինգտոն


== Մահեր ==
Կուրոս

Կուրոս, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Խալ (Խարբերդի գավառ)

Անվան այլ կիրառումների համար տե՛ս՝ Խալ (այլ կիրառումներ)Խալ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից հյուսիս, Քեբանմադենից 15 կմ հյուսիս-արևելք, Արածանիի ձախ ափից 4 կմ հարավ։
Մեծ և բարեբեր հողերով գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լիպովիցի (այլ կիրառումներ)

Լիպովիցի, կարող է վերաբերել՝

Լիպովիցի - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Լիպովիցի - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Կավկազսկի (Կարաչայ-Չերքեզիա)

Կավկազսկի (ռուս.՝ Кавказский), գյուղական ավան Ռուսաստանի Դաշնության Կարաչայ-Չերքեզական Հանրապետության Մերձկուբանյան շրջանի կազմում, հանդիսանում է մունիցիպալ շրջանի վարչական կենտրոնը։
Բնակչությունը 2010 թվականին գրանցված տվյալներով կազմում էր 3022 մարդ։
Ազգային կազմը (2002)․

ռուսներ — 1678 մարդ (55,2 %),
կարաչայներ — 947 մարդ (31,2 %),
չերքեզներ — 86 մարդ (2,8 %),
աբազներ — 77 մարդ (2,5 %),
ուկրաինացիներ — 34 մարդ (1,1 %),
այլ ազգություններ — 217 մարդ (7,2 %)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալեն մենակ է աշխարհում (մուլտֆիլմ)

«Պալեն մենակ է աշխարհում», 1981 թվականի խորհրդային տիկնիկային մուլտֆիլմ, որը հիմնված է դանիացի գրող Ենս Սիգսգորդի համանուն հեքիաթի վրա և պատմում է մի տղայի մասին, որը մնացել է բոլորովին միայնակ։


== Սյուժե ==
Բակում ֆուտբոլ խաղալուց հետո վերադառնալով տուն՝ Պալեն գնում է քնելու։ Երբ նա արթնանում է, արդեն լուսացել էր, և Պալեն սենյակում տեսնում է գրություն. «Մենք հայրիկի հետ անհետացել ենք, բայց անպայման կհայտնվենք։ Մայրիկ»։ Պալեն փնտրում է ծնողների ամբողջ տնով՝ մտածելով, թե նրանք կատակում են, բայց նրանք իսկապես տանը չեն։ Պալեն դուրս է գալիս, բայց այնտեղ նույնպես ոչ ոք չկա։ Նա մտնում է սրճարան և քանի որ դեռ չէր նախաճաշել, ուտում է մի քանի չափաբաժին պաղպաղակ՝ թողնելով գրություն վաճառողի համար։ Պալեն շրջում է դատարկ քաղաքի փողոցներում՝ դիտելով խանութների ցուցափեղկերը։ Նա բարձրանում է դատարկ հրշեջ մեքենայի մեջ և բարձրացնում նրա սանդուղքը, բայց չի կարող նորից ծալել։ Խաղալիքների խանութում նա նախ փորձում է դիպուկ արձակել նետը՝ նշան բռնելով փոքրիկ զինվորի վրա, որն արտասանում է՝ «Գրողը տանի, ես սպանված եմ»։ Բայց իրականում Պալեն չի կարողանում նետով հարվածել նրան և մտածում է, որ նա կատակում է։ Ապա նա հայելու մեջ տեսնում է իր արտացոլանքը՝ կարծելով, թե ուրիշ տղա է, բայց կրկին հասկանում է, որ ինքը բոլորովին մենակ է, ինչից տխրում է։ Մենակության զգացումից ազատվելու համար Պալեն կավճով կամրջի վրա նկարում է երեխաների ֆիգուրներ։ Բարձրանալով տան տանիք՝ նա հեռվում տեսնում է շապիտո-կրկես և վազում է այնտեղ՝ մտածելով, որ մարդիկ վերադարձել են։ Սակայն կրկեսը դատարկ է, և նստարանին Պալեն գտնում է մոռացված թավշե արջուկ։ Նա վերցնում է արջուկն ու գնում կայարան, որտեղ դիտում է գնացքը, բայց այնտեղ նույնպես ոչ ոք չկա։ Արջուկը ձեռքին թափահարելով՝ Պալեն նստում է նստարանին, սկսում լացել ու արթնանում է իր անկողնում։ Նրա սենյակ է մտնում մայրը, իսկ պատուհանից լսվում են խաղացող երեխաների ծիծաղն ու աղմուկը։


== Տարբերություններ գրքից ==
Մուլֆտիլմի սյուժեն հիմնված է գրքի վրա, սակայն նրանից տարբերվում է բազմաթիվ դետալներով. այսպես, գրքում Պալեն պաղպաղակ չի ուտում, կավճով չի նկարում կամրջի վրա և չի գնում կրկես։ Ընդհակառակը, մուլտֆիլմում չի ցուցադրվում այն, թե ինչպես է Պալեն տրամվայ քշում, բանկից փող վերցնում, գնում ռեստորան և վերջում ինքնաթիռով թռչում տիեզերք ու բախվում լուսնին։


== Ծանոթագրություններ ==


== Արտաքին հղումներ ==
«Պալեն մենակ է աշխարհում» ՅուԹյուբում
Творческое объединение «ЭКРАН»
Կարաբանյա

Կարաբանյա (իսպ.՝ Carabaña), քաղաք և համայնք Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Համայնքը գտնվում է Լաս Վեգաս շրջանում։


== Պատկերասրահ ==
Գեչի Գյունեյ

Գեչի Գյունեյ, լեռ Թուրքիայի Կարսի նահանգում Օլթի քաղաքից մոտ 22 կմ հարավ-արևելք, Օլթի գետի աջակողմյան վտակներից մեկ աջ կողմում։ Լանջերն անտառապատ են։ Բարձրությունը մոտ 2000 մ է։


== Ծանոթագրություններ ==
SexyBack

«SexyBack», ամերիկացի երգիչ Ջասթին Թիմբերլեյքի երգը, նրա երկրորդ ալբոմի՝ FutureSex/LoveSounds-ի առաջին սինգլը՝ թողարկված 2006 թվականի հուլիսի 7-ին։ Նրանում իր մասնակցությունն է ունեցել նաև Թիմբալենդը՝ որպես ֆոնային վոկալ։
Թիմբալենդը երգը նկարագրել է այսպես․ «Դեյվիդ Բոուին և Դեյվիդ Բիրնը ձայնագրել են Ջեյմս Բրաունի «Sex Machine» երգի քավեր տարբերակը»։ Ջասթինը պնդել է, որ նրա վոկալային հատվածը ոգեշնչված է Փրինսից։
Թիմբերլեյքը և Թիմբալենդը ստացել են «Գրեմմի»՝ որպես «Լավագույն պարային ձայնագրություն»։


== Տեսահոլովակ ==
Տեսահոլովակը նկարահանվել է Բարսելոնայի շքեղ հյուրանոցներից մեկում՝ իսպանացի դերասանուհի Ելենա Անայայի («Վան Հելսինգ» ֆիլմից հայտնի) մասնակցությամբ։
Տեսանյութը սկսվում է այն բանից, թե ինչպես է վագոնը մեծ քաղաքի ֆոնին շարժվում ճոպանուղով։ Այնուհետև ցուցադրվում է հյուրանոցը, որտեղ Ելենան վրայից հանում է կարդիգանը։ Կադրում հայտնվում է Թիմբերլեյքը (հավանաբար, հարևան սենյակում գտնվող), այնուհետև նրան կարելի է տեսնել ակումբում և սպիտակ ֆոնի վրա։ Տեսանյութը անցնում է այդ չորս սյուժեների միջև, կադրում պարբերաբար հայտնվում են ակումբի դրսի մարդիկ։
Ինչ-որ պահի Թիմբերլեյքը մտնում է Ելենայի սենյակ պատշգամբի միջոցով։ Երբ նա գնում է ստուգելու պատուհանը, Ջասթինը ցատկում է նրա վրա՝ ցույց տալով, որ նրանք ունեն սեքսուալ հետաքրքրություն միմյանց նկատմամբ։Ակումբի տեսարանն ավարտվում է նրանով, որ Թիմբերլեյքը պրկում է Ելենային լոգարանի անկյունում։ Հյուրանոցի սենյակի տեսարանում Թիմբերլեյքը լքում է նրան այնպես, ինչպես հայտնվել էր այնտեղ։ Նա ցատկում է պատշգամբ, երբ պայթյուն է տեղի ունենում։ Տեսանյութն ավարտվում է այն կադրերով, որոնցում Ելենան նստած է փոքր հեռուստացույցի առջև, որտեղ ցուցադրվում է համբույր։


== Հիթ-շքերթներ ==


== Ծանոթագրություններ ==
Աղքիլիսայի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Աղքիլիսա գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Only Teardrops

«Only Teardrops» (Միայն արցունքների կաթիլներ), դանիացի երգչուհի Էմիլի դը Ֆորեսթի երգն է, որով նա ներկայացրել է Դանիան Եվրատեսիլ 2013 երգի մրցույթում և ճանաչվել հաղթող՝ հավաքելով 281 միավոր։ Երգի հեղինակներն են Լիզ Քեբլը, Ջուլիա Ֆաբրին Յակոբսենը և Թոմաս Ստենգարդը։


== Եվրատեսիլ ==
Երգը Եվրատեսիլում ներկայացվել է մայիսի 14-ին՝ առաջին կիսաեզրափակչի ժամանակ և եզրափակիչ է անցել 1-ինը 167 միավորով։ Եզրափակչի քվեարկության արդյունքում Էմիլին հավաքել է 281 միավոր և ճանաչվել Եվրատեսիլ 2013-ի հաղթող։


== Երգի տարբերակներ ==
Digital download"Only Teardrops" – 3։03CD սինգլ"Only Teardrops" – 3։03
"Only Teardrops" (Ինստրումենտալ տարբերակ) – 3։03Digital download - Kongsted remix"Only Teardrops" (Kongsted remix) – 5։34
"Only Teardrops" (Kongsted remix radio edit) – 3։40


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Կամպորոսո

Կամպորոսո  (իտալերեն՝ Camporosso), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 5562 մարդ (2008)։ Բնակչության խտությունը՝ 317 մարդ/կմ²։ Տարածքը կազմում է 18 կմ²։ Փոստային ինդեքս՝ 18033։ Հեռախոսային կոդ՝ 0184։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 0184 28771
Էլեկտրոնային հասցեն՝ comune@camporosso.it
Պաշտոնական կայք՝ http://www.camporosso.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(8081) Լեոպարդի

(8081) Լեոպարդի (անգլ.՝ Leopardi), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 17-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,322874 ա. մ., առավելագույնը մոտենում է 1,9255 ա. մ. հեռավորության վրա և հեռանում 2,7203 ա. մ.։ Արեգակի շուրջ մեկ ամբողջական պտույտ է կատարում 1293,11 երկրային օրվա ընթացքում, իր ուղեծրով շարժվելով միջինում 0,278398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8081) Լեոպարդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիլլ իրավունքների մասին (1689)

Անվան այլ կիրառումների համար տե՛ս՝ Բիլլ իրավունքների մասին (այլ կիրառումներ)
Բիլլ իրավունքների մասին (անգլ.՝ Bill of Rights ), սահմանադրական ակտ, որ ընդունել է անգլիական պառլամենտը 1689 թվականին։


== Պատմություն ==
Սահմանափակել է թագավորի արտոնությունները (օրենքների իրագործմանը խոչընդոտելը, թագավորի օգտին գանձումները, մշտական բանակի հավաքագրումը խաղաղ ժամանակ և այլն) և դրել սահմանադրական միապետության հիմքը։ Իրավունք էր տալիս հպատակներին թագավորին դիմել խնդրագրով, որի համար ոչ ոք պատասխանատվության չէր ենթարկվելու։ Արգելել է չափից շատ հարկեր դնելը և հալածանքները, մտցրել գահի ժառանգականության կարգ։ Բիլլ իրավունքների մասին «Պանծալի հեղափոխության» իրավաբանական ձևակերպումն էր, որն ամրապնդեց խոշոր բուրժուազիայի և հողային ազնվականության մի մասի հաղթանակը բացարձակ միապետության նկատմամբ։


== Գրականություն ==
Anon. (2010)։ «The Glorious Revolution»։ Factsheet General Series G4։ House of Commons Information Office 
Billias George Athan (2011)։ American constitutionalism heard round the world, 1776-1989 : a global perspective։ New York: New York University Press։ ISBN 9780814725177 
Carpenter Edward (1956)։ The Protestant Bishop. Being the Life of Henry Compton, 1632–1713. Bishop of London։ London: Longmans, Green and Co 
Horwitz Henry (1977)։ Parliament, Policy and Politics in the Reign of William III։ Manchester University Press։ ISBN 978-0-7190-0661-6 
Schwoerer Lois G. (1990)։ «Locke, Lockean Ideas, and the Glorious Revolution»։ Journal of the History of Ideas (University of Pennsylvania Press) 51 (4) 
Thatcher Oliver Joseph (ed.) (1907)։ The library of original sources։ University Research Extension 
Walker Aileen; Gay, Oonagh; Maer, Lucinda (2009)։ «Bill of Rights 1689»։ House of Commons Library 
Williams E. N. (1960)։ The Eighteenth-Century Constitution. 1688–1815։ Cambridge University Press
Լնոզավոդ (գյուղ, Ուգրանսկի շրջան)

Անվան այլ կիրառումների համար տե՛ս՝ ԼնոզավոդԼնոզավոդ (ռուս.՝ Льнозавод), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Ուան լեզ Ու

Սեն Ուան լեզ Ու (ֆր.՝ Saint-Ouen-le-Houx), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 78 մարդ, բնակչության խտությունը` 14.97 մարդ/կմ²։ Բնակավայրը զբաղեցնում է 5.21 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 29։ Ակտիվության ցուցանիշը կազմում է 51,7 %։ 31 աշխատունակ մարդկանցից աշխատել է 29 անձ (16 տղամարդ և 13 կին)։ Գործազուրկ են եղել 2 անձ (1 տղամարդ և 1 կին)։ 29 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոլենովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿոլենովոԿոլենովո (ռուս.՝ Коленово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ

Սենտ (ֆր.՝ Saintes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Գտնվում է երկրի արևմուտքում՝ Լա Ռոշելից 76 կմ վեր Շարանտա գետի երկայնքով։ Այս քաղաքից է առաջացել պատմական Սենտոնժ շրջանը։
Համայնքի INSEE կոդ՝ 17415։


== Բնակչություն ==
Համայնքի բնակչությունը 2010 թվականին կազմում էր 26 011 մարդ։


== Պատմություն ==
Անտիկ շրջանում Սենտի տեղը եղել է գաղիական սանտոններ ցեղի խոշոր կենտրոնը (հռոմեացի պատմիչների մոտ՝ Mediolanum Santonum)։ Բնակավայրի հին լինելը վկայում են հնագույն ամֆիթատրոնի ավերակները, որոնք թվագրվում են I դարին և Գերմանիկոսի հաղթական կամարները, որն ի դեպ, Պրոսպեր Մերիմեի խնդրանքով անտիկ կամրջից տեղափոխվել է Շարանտայի կամրջով։ 1242 թվականին Սենտը հայտնվեց ռազմական գործողությունների թատերաբեմում. կռվողները ֆրանսիացիներն ու անգլիացիներն էին («Սենտոնյան պատերազմ»)։
Սուրբ Պետրոսի տաճարային համալիրը կառուցվել է XV դարում։ Այն բավականին տուժել է հուգենոտների վայրագություններից 1568 թվականին։ Ռոմանական եկեղեցում՝ Սուրբ Եվտրոպիայում, պահպանվել է սրբի գերեզմանը։ Ի դեպ վերջինս Սենտի առաջին եպիսկոպոսն էր։ Սենտ Մարի եկեղեցին և նրան կից գործող կանանց մենաստան-աբբայությունը կառուցված է ռոմանական ոճով և թվագրվում է XI դարին։
Սենտը մինչև 1810 թվականը համարվում էր դեպարտամենտի վարչական կենտրոնը։ Դրանից հետո այն տեղափոխվեց Լա Ռոշել։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Սենտի վիճակագրության ազգային ինստիտուտ (ֆր.)
Ֆեդերիկո Դիմարկո

Ֆեդերիկո Դիմարկո (իտալերեն՝ Federico Dimarco, նոյեմբերի 10, 1997(1997-11-10), Միլան, Իտալիա), իտալացի ֆուտբոլիստ, եզրային պաշտպան։ Ներկայումս վարձավճարով հանդես է գալիս «Պարմայում» և Իտալիայի երիտասարդական հավաքականի կազմում։


== Ակումբային կարիերա ==


=== «Ինտեր» ===
Ֆեդերիկոն հաճախել է «Ինտերի» ակադեմիա։ Թիմի հիմնական կազմում նա իր դեբյուտը նշել է 2014 թվականի դեկտեմբերի 11-ին՝ 17 տարեկան հասակում, Եվրոպայի լիգայի խաղարկության շրջանակներում կայացած «Ղարաբաղի» դեմ խաղում։ Նա այդ խաղում փոխարինել է Դանիլո Դ՚Ամբրոզիոյին։ 2015 թվականի փետրվարի 1-ին Դիմարկոն հայտավորվել է Սերիա A-ի շրջանակներում կայացած «Սասուոլոի» դեմ խաղի համար, սակայն չի մասնակցել հանդիպմանը։ Խաղն ավարտվել է 3-1 հաշվով՝ միլանյան ակումբի հաղթանակով։ Սերիա A-ի շրջանակներում ֆուտբոլիստն իր դեբյուտը նշել է 2015 թվականի մայիսի 31-ին՝ «Էմպոլիի» դեմ խաղում, որն ավարտվել է  «Ինտերի» հաղթանակով (4:3)։ Նա 89-րդ րոպեին փոխարինել է Ռոդրիգո Պալասիոյին։


==== «Ասկոլի» ====
2016 թվականի հունվարին Ֆեդերիկո Դիմարկոն 6 ամիս ժամկետով տեղափոխվել է Սերիա B-ում հանդես եկող «Ասկոլի»։ Նոր թիմի կազմում իտալացի ֆուտբոլիստը իր դեբյուտը նշել է փետրվարի 6-ին՝ «Լատինայի» դեմ խաղում, որն ավարտվել է 0-0 հաշվով։ Ֆեդերիկոն այդ խաղի 81-րդ րոպեին փոխարինել է Դարիո Դել Ֆաբրիոյին։ Թիմի կազմում անցկացրած 6 ամիսների ընթացքում Դիմարկոն մասնակցել է 15 հանդիպման և դարձել է 4 գոլային փոխանցման հեղինակ։


==== «Էմպոլի» ====
2016-17 մրցաշրջանի ընթացքում ֆուտբոլիստը վարձավճրաով հանդես է եկել «Էմպոլիի» կազմում։ Իր դեբյուտը Ֆեդերիկոն նշել է 2016 թվականի օգոստոսի 28-ին՝ «Ուդինեզե»-ի դեմ խաղում։ Հանդիպումն ավարտվել է 2-0 հաշվով՝ «Ուդինեզեի» հաղթանակով, իսկ Դիմարկոն 69-րդ րոպեին փոխարինել է Մարկո Զամբելիին։
Ամբողջ մրցաշրջանի ընթացքում Դիմարկոն մասնակցել է 13 հանդիպման, իսկ «Էմպոլին» մրցաշրջանի արդյունքներով տեղափոխվել է Սերիա B։


=== «Սիոն» ===
2017 թվականի հունիսի 30-ին Ֆեդերիկո Դիմարկոն տեղափոխվել է շվեյցարական «Սիոն» ֆուտբոլային ակումբ։ Տրանսֆերն արժեցել է 3․9 միլիոն եվրո։ Շվեյցարիայի առաջնության շրջանակներում նա իր դեբյուտը նշել է հուլիսի 27-ին՝ «Տուն» ակումբի դեմ խաղում, որի 41-րդ րոպեին փոխարինել է Կենտին Մացերիասին։


=== Վերադարձ «Ինտեր» ===
2018 թվականի հուլիսի 5-ին Դիմարկոն վերադարձել է «Ինտեր»։ Իտալական թիմը իր սանի համար վճարել է 7 միլիոն եվրո։


==== «Պարմա» ====
2018 թվականի օգոստոսի 7-ին ֆուտբոլիստը մեկ տարի վարձակալության ժամկետով տեղափոխվել է «Պարմա»։ Թիմն ստացել է հետագայում ֆուտբոլիստին գնելու առաջնային իրավունք։


== Միջազգային կարիերա ==
Իտալիայի մինչև 17 տարեկանների հավաքականի կազմում Ֆեդերիկո Դիմարկոն մասնակցել է 2013  թվականի աշխարհի և Եվրոպայի Մ17 առաջնություններին։
Իտալիայի մինչև 19 տարեկանների հավաքականի հետ ֆուտբոլիստը մասնակցել է 2016 թվականի Եվրոպայի Մ19 առաջնությանը, որի ընթացքում դարձել է 4 գոլի հեղինակ։
Իտալիայի մինչև 21 տարեկանների հավաքականի կազմում Դիմարկոն իր դեբյուտը նշել է 2018 թվականի մարտի 22-ին՝ Նորվեգիայի հավաքականի դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Զարվանցի

Զարվանցի (ուկրաիներեն՝ Зарванці), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Զարվանցի գյուղում բնակվում էր 3 523 մարդ։ Բնակավայրը զբաղեցնում է 1146 կմ² տարածք։ Բնակչության խտությունը կազմում էր 3074,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Սարգիս եկեղեցի (Թեոդոսիա)

Սուրբ Սարգիս եկեղեցի, գտնվում է Ուկրաինայի (Ռուսաստանի) Ղրիմի Ինքնավար Հանրապետության Թեոդոսիայի քաղաքային խորհրդում, Թեոդոսիա քաղաքում, կառուցվել է 1363 թվականին, չնայած կան ենթադրություններ, որ եկեղեցին 10-11-րդ դարերի հնագույն հայկական տաճարներից է։  
Եկեղեցին կառուցված է տեղական կրաքարերով և մարմարի սալիկներով։ 
Սուրբ Սարգիս եկեղեցին վերակառուցվել է 1965-1970-ական թվականներին, որի ընթացքում վերականգնվել է եկեղեցու տանիքը, հատակը և ծածկույթը։  
Միջնադարում եկեղեցում գործել է մանրանկարչության և փորագրության արվեստանոց։ 
Եկեղեցին պարզ կառույց է, սակայն պահպանվում է հայկական ճարտարապետության կարևոր գծերը։  
15-րդ դարում եկեղեցուն ավելացվել է զանգակատուն։  
1888 թվականին եկեղեցին վնասվել է հրդեհի պատճառով, սակայն Հովհաննես Այվազովսկիի բարերարությամբ եկեղեցին վերականգնվել է։ 
1900 թվականին Հովհաննես Այվազովսկուն հողարկավորեցին եկեղեցու բակում, իսկ նրա շիրիմաքարի վրա մակագրեցին Խորենացու Հայոց պատմությունից մի փոքր քաղվածք․ 


== Ծանոթագրություններ ==
Գրանադա B

«Գրանադա B» (իսպ.`Granada Club de Fútbol B, S.A.D.), իսպանական ֆուտբոլային ակումբ Գրանադա քաղաքում։ Հանդես է գալիս «Սեգունդա Բ»-ում։ Ակումբը հիմնադրվել է 1947 թվականին։ 2013 թվականի հունիսի 30-ին թիմը իր առաջին առաջխաղացումը կատարեց դեպի Բ դիվիզիոն։


== Մրցաշրջանները ըստ դիվիզիոնների ==
Սեգունդա Բ - 1 մրցաշրջան
Տերսերա - 29 մրցաշրջան
Կանոնավոր առաջնություն - 37 մրցաշրջան


== Ձեռքբերումներ ==
Տերսերայի բրոզնզե մեդալակիր - 2012/2013


== Հայտնի խաղացողները ==
Դարվին Մաչիս
Մավրուդիս Բուգաիդիս
Էդգար Բադիա


== Ծանոթագրություններ ==


== Արտաքին հղումներ ==
Պաշտոնական էջը «Գրանադա»-ի կայքում
Տիտան (Խամուրի գավառ)

Անվան այլ կիրառումների համար տե՛ս՝ Տիտան (այլ կիրառումներ)Տիտան, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
ՀՀ ԳԱԱ տեղեկագիր․ Մաթեմատիկա

ՀՀ ԳԱԱ տեղեկագիր․ Մաթեմատիկա, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Անդրանիկ Բաղդասարյան

Անդրանիկ Բախշիի Բաղդասարյան (նոյեմբերի 5, 1918(1918-11-05), Գորիս, Հայաստան - ապրիլի 3, 1991(1991-04-03), Երևան, Հայկական ԽՍՀ, ԽՍՀՄ), հայ աշխարհագետ։ Աշխարհագրական գիտությունների դոկտոր (1952), պրոֆեսոր (1960), ՀԽՍՀ ԳԱ թղթակից անդամ (1971)։ ՀԽՍՀ վաստակավոր գործիչ (?)։


== Կենսագրություն ==
1942 թվականին ավարտել է Երևանի պետական համալսարանը։ 1943 թվականից զբաղվել է կլիմայի ուսումնասիրությամբ։
1958-1991 թվականներին ղեկավարել է ՀԽՍՀ ԳԱ Երկրաբանական գիտությունների ինստիտուտի աշխարհագրական բաժինը։ 1955-1975 թվականներին եղել է Հայկական աշխարհագրական ընկերության նախագահ։ 1975-1986 թվականներին զբաղեցրել է ՀԽՍՀ ԳԱ Երկրի մասին գիտական բաժանմունքի ակադեմիական քարտուղարի տեղակալի պաշտոնը։ Եղել է ԽՍՀՄ աշխարհագրական ազգային կոմիտեի անդամ, Միջազգային աշխարհագրական ընկերության անդամ (1964-1976)։
Դասախոսել է ԵՊՀ-ում, Երևանի Խ. Աբովյանի անվան պետական մանկավարժական ինստիտուտում (1948-1968)։


== Աշխատություններ ==
Հատկապես արժեքավոր են կլիմայագիտության, լանդշաֆտագիտության և բժշկական աշխարհագրության բնագավառում կատարած հետազոտությունները։ Հեղինակ է մենագրությունների, քարտեզների ու ատլասների։ Ղեկավարել է ՀԽՍՀ կոմպլեքսային առաջին ատլասի աշխատանքները։
Կազմել և հրատարակել է Հայաստանի տարածքի ուղղաձիգ կլիմայական և ագրոբիոկլիմայական գոտիների քարտեզները, եղել է Հայաստանի տարածքի ատլասի գլխավոր խմբագիր։


== Ծանոթագրություններ ==
Իռտա

Իռտա (էստ․՝ Irta), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ո՞վ է առաջինը (մուլտֆիլմ, 1950)

«Ո՞վ է առաջինը» (ռուս.՝ Кто первый?), խորհրդային նկարված մուլտֆիլմ, որը ստեղծվել է 1950 թվականին ռեժիսոր-մուլտիպլիկատոր Բորիս Դյոժկինի և Գենադի Ֆիլիպովի կողմից։
Մուլտֆիլմի առանձնահատկությունը նրանում է, որ այն հնչյունավորվլել է միայն մեկ մարդու՝ հայտնի սպորտային մեկնաբան Վադիմ Սինյավսու կողմից։ Եվ դա ամենևին պատահական չէ. մուլտֆիլմը պատմում է հենց սպորտային մրցության մասին։


== Սյուժե ==
Մուլտֆիլմը զավեշտական ձևաչափով ցույց է տալիս անտառային գազանիկների միջև հեծանվային պայքար. Տոպտիգին եղբայրների, Նապաստակի և Աղվեսի միջև։ Երկար, տանջալից պայքարից հետո, առվելություն  ստացավ Նապաստակը, սակայն ժամանակից շուտ ուրախանալով, հաղթանակից ամոթալի պարտություն է կրում. հակառակորդներից կտրվելով՝ Նապաստակը որոշում է հանգստանալ. պառկելով ծառի տակ։ Հետո լողում է (հենց հեծանվային հագուստով՝ շապիկով և կիսատաբատով), մոռանալով վերահսկել ժամանակը և կորցնում է առաջնությունը մրցավազքում։ Մուլտֆիլմի վերջում Նապաստակը ծաղկեփունջը տալիս է հաղթողին` Տոպտիգին-ավագին։
Ամբողջ մուլտֆիլմը ուղեկցում է Ոզնին՝ Վ.Սինյավսկի, սպորտային մեկնաբանություններով,  որի տեսքը հանդիսատեսը տեսնում է մուլտֆիլմի սկզբում և վերջում։


== Ֆիլմի վրա աշխատել են ==
Ռեժիսորներ` Բորիս Դյոժկին, Գենադի Ֆիլիպով
Սցենարիստ` Կլիմենտնի Մինց
Երգի տեքստը՝ (բանաստեղծություն) Միքայել Վալպին
Երգահան՝ Յուրի Լեվիտին
Օպերատոր՝ Ելենա Պետրովա
Հնչյունային օպերատոր՝ Բորիս Ֆիլչիկով
Նկարիչ-բեմադրող` Կոնստանտին Զոտով, Եվգենի Միգունով
Նկարիչ-մուլտիպլիկատորներ` Վլադիմիր Արբեկով, Ռոման Կաչանով, Վլադիմիր Դանիելովիչ, Ֆաինա Եպիֆանովա, Միխայիլ Բոտով, Լև Պոզդնեև, Բարիս Չանի
Նկարիչ-դեկորատորներ` Դմիտրի Անպիլով, Գ.Նևզորովա
Ռադիո մեկնաբան՝ Վադիմ Սինևվսկի
Ռեժիսորի օգնական՝ Ե. Նովոսելսկայա


== Հրապարակում ==
1990-ական թվականների կեսերին մուլտֆիլմը թողարկվել է վիդեոսկավառակների վրա Studio PRO Video խորհրդային լավագույն հավաքածուում և «Союз Видео» վիդեոստուդիայում։
2009 թվականի սեպտեմբերի 3-ին մուլտֆիլմը պաշտոնապես թողարկվել է «Союз-видео» ընկերության DVD-սկավառակի վրա։ Բացի «Ո՞վ է առաջինը» մուլտֆիլմից, սկավառակը պարունակում է ևս ութ մուլտֆիլմ. «Ստեփան. նավաստի», «Արևի աղջիկը», «Մենք Շերլոկ Հոլմսի հետ», «Պոնին վազում է շրջանաձև», «Ես սպասում եմ թռչնակին», «Պերֆիլ և Ֆոմա», «Չորսը մեկ բակից», «Գաղտնիքներով զարդատուփ»։


=== Տեխնիկական բնութագրեր ===
Ձայն՝ Ռուսերեն Dolby Digital 2.0 Mono;
Տարածաշրջանային կոդ՝  0 (All),
Պատկերներ՝ Standart 4:3 (1,33:1);
Գույնը՝ PAL;
Փաթեթավորում՝ Քարտայի բոկս + кеер case;
Բաշխիչ՝ «Союз-видео»:


== Ծանոթագրություններ ==


== Արտաքին հղումներ ==
Մուլտֆիլմը  Аниматор.ру-ում
Երկիր Նաիրի

Անվան այլ կիրառումների համար տե՛ս՝ Երկիր Նաիրի (այլ կիրառումներ)«Երկիր Նաիրի», շարքը Վահան Տերյանը գրել է 1913-1916 թվականներին։ Այս շարքի գործերի մեծ մասը տպագրվել է մամուլում։ Այս շարքում նկարագրվում են բանաստեղծի հայրենասիրական ապրումները։ Շարքը կոչել է «Երկիր Նաիրի» ի պատիվ Հայաստանի հնագույն անվանումներից մեկի։ Վահան Տերյանը եղել է ճշմարիտ հայրենասեր։ 1910-ական թվականներին՝ Առաջին աշխարհամարտի սկզբին, 1915 թվականին, երբ Թուրքիան Հայաստանում իրականացրեց Մեծ եղեռնը, Տերյանը կանգնեց իր ժողովրդի կողքին և գրեց նրանց ցավի ու ապրումների մասին։ «Օ՜, հայրենիք դառն ու անուշ»,- ասում է նա խոնարհվելով իր ժողովրդի սրբազան հիշատակի առջև։ Տերյանը հավատում էր Հայաստանի հարությանը և այդ պատճառով էլ օգտագործել է եգիպտական բուրգերի և Փյունիկի խորհրդանիշները. բուրգերն անգամ փոշի կդառնան, իսկ Փյունիկը կհառնի։ Իսկ նրա հույսերի բարձրագույն խորհրդանշանը Արարատ լեռն է, որը հավատ է ներշնչում։ Հենց այս շարքում է, որ միավորվում են բանաստեղծի ճակատագիրը և երկրի բախտը։


== Բնաբան ==
Շարքն ունի բնաբան՝ «Սիրում եմ հայրենիքս, բայց արտասովո՜ր սիրով...», որը Միխայիլ Լերմոնտովի «Հայրենիք» բանաստեղծության առաջին տողն է։


== Բովանդակություն ==
«Որպես Լայերտի որդին, որպես»
«Այնպես անխինդ են և նման լացին»
«Իջնում է գիշերն անգութ ու մթին»
«Հայրենիքում իմ արնաներկ»
«Դու հպարտ չես, իմ հայրենիք»
«Մշուշի միջից, - տեսի՜լ դյութական»
«Կարծես թե դարձել եմ ես տուն»
«Այստեղ է լացել իմ մայրը»
«Քեզ կմնա միշտ օտար»
Վյաչեսլավ Իվանովին («Վարդավառի վարդերը վառ»)
«Մի՞թե վերջին պոետն եմ ես»
«Հիշում եմ՝ ինչպես այն ուշ»
«Ինչպե՞ս չսիրեմ, երկիր իմ կիզված»
«Բարակիրան նաիրուհին ինձ ժպտաց»
Արարատին («Երկնասլաց ու թեթև»)
«Չեմ դավաճանի իմ Նվարդին»
«Երկիր Նաիրի, երազ հեռավոր»
«Մի՛ խառնեք մեզ ձեր վայրի, արջի ցեղերին»


== Աղբյուրներ ==
Վահան Տերյան, Բանաստեղծություններ, Լիակատար ժողովածու, «Սովետական գրող» հրատ., Երևան, 1985։
Հայ գրականություն, 11-րդ դասարանի դասագիրք։
Խալերես

Խալերես, հայկական անուն։ Առաջացել է հայերեն խալ և երես բառերից։ Նշանակում է «երեսին խալ ունեցող»։ մեկ անգամ հիշատակված է անթվական մի հիշատակարանում։


== Ծանոթագրություններ ==
Ծղնեթ

Ծղնեթ կամ Ծղնեթի (վրաց.՝ წყნეთი), քաղաքատիպ ավան Վրաստանի հարավ-արևելքում, վարչականորեն մտնում է Թբիլիսի քաղաքի կազմի մեջ։
Բնակավայրը գտնվում է Թբիլիսիի երկաթուղային կայարանից 12 կմ հեռավորության վրա։ Քաղաքատիպ ավանի կարգավիճակ ստացել է 1967 թվականին։
Թբիլիսի քաղաքի կազմում է 2008 թվականից։ Ծղնեթը շնորհիվ կլիմայական պայմանների ունի առողջարանի կարգավիճակ։ Այս բնակավայրում գործում է նաև անգլերենի մասնագիտացված դպրոց։


== Բնակչություն ==


== Ծանոթագրություններ ==
Ռենվիլ շրջան (Մինեսոտա)

Ռենվիլ շրջան (անգլ.՝ Renville County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 2,546 կմ² է, բնակչությունը՝ 17,154 մարդ (2000 թ. տվյալներով)։ Շրջկենտրոնն է Օլիվիա բնակավայրը։ Կազմավորվել է 1855 թ.։
Հիմնաներկ

Հիմնաներկ գեղանկարչության մեջ (նախաներկ), նկարի հիմքի (պատի, տախտակի, կտավի, ստվարաթղթի մակերես) և ներկերի միջև ընկածմիջանկյալ շերտ, որն ստեղծվում է գունաշերտ հետ ամուր կապ, ցանկալի ֆոն (սպիտակ, դարչնագույն, մոխրագույն) և մակերես (հարթ, հատիկավոր) ստանալու նպատակով։
Հիմնաներկի հիմնական բաղադրատարրը փոշենման նյութ է (կավիճ, գիպս, կիր, կապարի սպիտականերկ), որը կապակցվում է սոսնձով, բուսական յուղերով և յուղային էմուլսիաներով։ Միջնադարյան Հայաստանի որմնանկարչությունում որպես հիմնաներկի բաղադրամասերը օգտագործել են հանգած կիր, ալաբաստր (լսնակուճ), ձվի դեղնուց, կիսայուղեր, հավանական է՝ մեղր, իսկ XVIII - XIX դդ. գեղանկարչությունում՝ ձկան սոսինձ, կավիճ, յուղեր։ Գրաֆիկայում հիմնաներկի թթվակայուն շերտ է, որով պատում են մետաղյա թիթեղը՝ փորագրության որոշ տեսակներ (օֆորտ, աքվատինտա և այլն) ստեղծելիս՝ կերագծելու ժամանակ։
Մարբելա գավաթ

Մարբելա գավաթ, ֆուտբոլային ընկերական մրցաշար։ Գավաթի խաղարկությունը տեղի է ունենում Կոստա Դել Սոլ բնակավայրում։ Մրցաշարին մասնակցում են բրազիլական, գերմանական, ռումինական, ռուսական, շվեդական և ուկրաինական թիմեր։


== Պարգև ==
2012 թվականին գավաթի խաղարկությունը հաղթած թիմը ստացել է 12000 եվրո պարգև։


== Եզրափակիչներ ==


== Տես նաև ==
Կոպա դել Սոլ


== Ծանոթագրություններ ==


== Արտաքին հղումներ ==
Պաշտոնական կայքը
Շառլոտա Կիպրացի

Շառլոտա Կիպրոսացի (ֆր.՝ Charlotte de Chypre, դեկտեմբեր 1442, Նիկոսիա, Նիկոսիայի շրջան, Կիպրոս - հուլիսի 16, 1487, Հռոմ, Պապական մարզ), 1458-1460 թվականներին Երուսաղեմի, Կիպրոսի և Կիլիկյան Հայաստանի թագուհի (երեք թագավորություններից, որոնք նրա տիտղոսի մասերն էին, իրականում ղեկավարում էր միայն Կիպրոսը), Կիպրոսի թագավոր Յոհան II-ի և Հելենա Պալեոլոգոսի դուստրը և ժառանգը, Պուատուից (Ֆրանսիա) ծագող Լուսինյան դինաստիայի վերջին ներկայացուցիչներից մեկը, որը խաչակրաց արշավանքներից հետո կառավարում էր Կիպրոսը և Միջին Արևելքի այլ քրիստոնեական պետություններ։


== Կենսագրություն ==
Շառլոտան ծնվել է Նիկոսիայում 1444 թվականի հունիսի 28-ին։ Կիպրոսի թագավոր Յոհանն II-ի և Հելենա Պալեոլոգոսի ավագ և միակ ողջ մնացած դուստրն է։ Նրա կրտսեր քույր Քլեոպան մահացել է 1448 թվականի հունիսին՝ երբ Շառլոտան չորս տարեկան էր, նրան թողնելով Կիպրոսի գահի և նրա հոր տիտղոսների միակ օրինական ժառնգը։ Նա ուներ եղբայր՝ Հակոբը, ով ծնվել էր հոր հույն սիրուհի Մարիետա դե Պատրասից։
Շառլոտան դաստիարակվել էր բյուզանդական ավանդույթներով և սահուն տիրապետում էր հունարենի, որը նա սովորել է մորից։ Նա կարողանում էր գրել ֆրանսերեն, իտալերեն, լատիներեն, բայց ամբողջ կյանքի ընթացքում հիմնականում խոսում էր հունարեն։ Հռոմի Պապ Պիոս II-ը նրա շիտակ պահվածքի պատճառով նրան անվանում էր «հունական հեղեղ»։

1460 թվականին իշխանությունը նրանից անցավ խորթ եղբորը՝ Հակոբ II-ին (Հակոբ Բ, ծնված արտամուսնական կապից)։ 1460 թվականին Հակոբին վիճարկեց գահի իր իրավունքը՝ թագուհի Շառլոտային և նրա ամուսնուն երեք տարի փակված պահելով Կիրենիայի ամրոցում։ Այն բանից հետո, երբ 1463 թվականին Շառլոտան և նրա ամուսինը փախան Հռոմ և բնակություն հաստատեցին Տրաստևերեի պալացցո դե Կոնվերտենդիում՝ Հռոմի Պապ Պիոս II-ի հովանու ներքո, Հակոբը թագադրվեց։ Հակոբի և նրա ժառանգորդի մահից հետո Կիպրոսի թագուհի դարձավ նրա կինը՝ վենետիկուհի Կատերինա Կորնարոն, ինչի կապակցությամբ 1485 թվականին Շառլոտան թագավորության իրավունքները  վաճառեց իր զարմիկ Կառլոս Սավոյացուն։


== Ընտանիք ==
Շառլոտան ամուսնացած է եղել երկու անգամ։ Առաջին անգամ ամուսնացել է 1456 թվականից Պորտուգալիայի արքայազն, Կոիմբրայի կոմս Յոհանի  հետ (1433-1457, թունավորվել է, ինչպես ենթադրվում է, զոքանչի հրամանով), երկրորդ անգամ՝ 1459 թվականի հոկտեմբերի 4-ից՝ Լյուդովիկոս Սավոյացու (1436 թվականի հունիսի 5-1482 օգոստոս), ով նրա կառավարչակիցն էր։ Այս ամուսնությունը նախաձեռնվել էր ջենովացիների կողմից, որոնք Շառլոտային խոստացել էին իրենց աջակցությունը թագի համար պայքարում իր եղբայր Հակոբ Բ-ի հետ։ 1464 թվականի հուլիսին նրանք որդի ունեցան, որը ծնվելուց մեկ ամիս անց մահացավ։
Շառլոտան ունեցել է քույր՝ Քլեոպան, ով մահացել է երիտասարդ հասակում։


== Ծանոթագրություններ ==
Խուրրիական հասարակություն


== Խուրրիական  հասարակություն ==
Դաշտավայրերում ապրող խուրրիները հիմնականում երկրագործներ էին, բայց ունեին նաև զարգացած արհեստագործություն։ Երկրագործ բնակչությունն ապրում էր մեծ ընտանեկան համայնքներով, որոնք խուրրիերեն կոչվում էին դիմաու՝ «աշտարակ» և իսկապես բնակվում էին յուրաքանչյուրը մի ամրոց–աշտարակի մեջ։ Դրանցից յուրաքանչյուրն ուներ իր ամբողջական հողամասը, որը կոչվում էր տիրույթ (էվրու) և գտնվում էր նահապետի (էվրի) տնօրինության տակ։ Մի ժամանակ ամբողջ հողամասը, հավանաբար, մշակվել է համատեղ բայց մեղ հասած աղբյուրների համաձայն այն արդեն առանձին հողաբաժիններով բաշխվում էր մեծ ընտանեկան համայնքի չաֆահաս անդամների միջև, չնայած դրան, այդպիսի համայնքի բոլոր անդամները արտավոր էին փոխադարձ օգնություն ցույց տալ և միասին էին կատարում համայնական պարհակներ, որոնց հետագայում դառնում են պետական։
Աճելով մեծ ընտանիքը տրոհվում էր, սակայն արտադրողական ուժերի վիճակը չէր նպաստում անհատ ընտանիքի պահպանմանը որպես ինքնուրույն տնտեսական միավորի, Զրկված լինելով այն հնարավորություննրից, որ մեծ ընատանեկան համայնքում ընձեռում էր փոխադարձ օգնությունը, նրանք կամ կործանվում էին, կամ որդեգրվում ուրիշ համայնքների կողմից ակամա արագ մեծանալով, կազմում էին նոր մեծատոհմ համայնքներ։ Առավել խոշոր մեծատոհմ համայնքի տրոհման ճանապարհով առաջացած համայնքները չարորակում էին կապված մնալ միմյանց, մասնավորապես ընդհանուր պաշտամունքով։
Կաստիլյեխա դել Կամպո

Կաստիլյեխա դել Կամպո (իսպ.՝ Castilleja del Campo), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 16 կմ2։ Բնակչությունը՝ 653 մարդ (2010 թվականի տվյալներով)։ Պրովինցիայի վարչական կենտրոնից գտնվում է 33 կմ հեռավորության վրա։


== Ժողովրդագրություն ==


== Արտաքին հղումներ ==
Castilleja del Campo
Información de Castilleja del Campo Archived 2005-11-20 at the Wayback Machine.
Castilleja del Campo
Información de Castilleja del Campo
Castilleja del Campo en Wikanda
Patrimonio cultural de Castilleja del Campo en la Guía Digital del Patrimonio Cultural de Andalucía.IAPH
Վիսոկոսով (ավան, Սերեդինա-Բուդայի շրջան)

Վիսոկոսով (ուկրաիներեն՝ Високосів), ավան Ուկրաինայի Սումիի մարզի Սերեդինա-Բուդայի շրջանում։
1988 թվականի տվյալներով Վիսոկոսով ավանում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արտաշար

Արտաշար,
գյուղ Հայաստանի Հանրապետության Արմավիրի մարզի Արմավիրի տարածաշրջանում, Արմավիր քաղաքից մոտ 11 կմ հարավ-արևելք։ Տեղակայված է ծովի մակերևույթից 843 մ բարձրության վրա։ Գյուղն  ի հայտ  է  եկել  մոտավորապես 1650-ական  թվականներին։ Սկզբնական  շրջանում  բնակչությունը  շատ  քիչ է  եղել  ապրել  են  մոտ  6 ընտանիք։ 1915 թվականի  ջարդերից  հետո  գյուղ  են  եկել   և բնակություն  հաստատել  հիմնականում  Մուշից գաղթած  մարդիկ։


== Բնակչություն ==
Ըստ ՀՀ 2011 թ. մարդահամարի արդյունքների` Արտաշարի մշտական բնակչությունը կազմել է 1218, առկա բնակչությունը` 1168 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է բանջարաբուծությամբ, անասնապահությամբ և թռչնաբուծությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Իիյամա

Իիյամա (ճապ.՝   飯山市   'Իիյամա-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 202,32 կմ², բնակչությունը՝ 21 920 մարդ, իսկ խտությունը 108,34 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Նականո , Միիգատա և Ձյոցու քաղաքների, Սինանո ավանի, Կիձիմադայրա, Նոձավաոնսեն, Սակաե գյուղերի հետ։


== Բնակչություն ==
Բնակչությունը կազմում է 21 920 մարդ (2014 թվականի օգոստոսի 1), խտություն - 108,34 մարդ/կմ²։


== Սիմվոլիզմ ==
Քաղաքի ծառը համարվում է Fagus crenata-ն, ծաղիկը՝  Camellia japonica-ը, թռչունը՝ Մանդարինկան։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Էսոն

Էսոն (ֆր.՝ Esson), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 406 մարդ, բնակչության խտությունը` 45.82 մարդ/կմ²։ Բնակավայրը զբաղեցնում է 8.86 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 25 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 308 աշխատունակ (15-64 տարեկան)  բնակիչ, որոնցից ակտիվ էին 232-ը, իսկ ոչ ակտիվները` 76։ Ակտիվության ցուցանիշը կազմում է 75,3 %։ 232 աշխատունակ մարդկանցից աշխատել է 209 անձ (106 տղամարդ և 103 կին)։ Գործազուրկ են եղել 23 անձ (13 տղամարդ և 10 կին)։ 76 անաշխատունակներից 27-ը եղել են աշակերտներ կամ ուսանողներ, 32-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==